b'\n_START_ARTICLE_\nFranc Toplak (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nToplak je v Gradcu \xc5\xa1tudiral bogoslovje in bil 1842 posve\xc4\x8den v duhovnika, nato je bil kaplan in na koncu tudi \xc5\xbeupnik v raznih \xc5\xbeupnijah okoli Ljutomera._NEWLINE_Toplak je zbiral ljudske pregovore in slovenska imena rastlin, rudnin, drevja, sadja in drugih besed, ki so bile v tistem \xc4\x8dasu \xc5\xa1e \xc5\xbeive med ljudstvom. Vsega nabranega gradiva je 14 rokopisnih zvezkov. Del tega gradiva (8 zvezkov) z nazivom Zbirka ju\xc5\xbenoslovanskih besedi (mdr. izpisano iz raznih knjig in tudi hrva\xc5\xa1kih \xc4\x8dasopisov) je poslal jezikoslovcu J. Pajku, ki pa ga je ozna\xc4\x8dil za neuporabnega. Ukvarjal se je tudi z astronomijo.'